Diari Oficial de la Generalitat Valenciana


Sumari del DOGV 753, del 01-02-1988 (1988/810497)

ORDRE de 18 de gener de 1988, de la Conselleria d'Economia i Hisenda, per la qual es dicten normes sobre modificacions pressupostaries per a les entitats gestores de la Seguretat Social traspassades a la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/01/18/(1)/dof/vci/html**

### Dades del document

Número de DOGV
:   753

Data del DOGV
:   01-02-1988

Secció del DOGV
:   DISPOSICIONS GENERALS

Número del document
:   1988/810497


Data del document
:   18-01-1988

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 18 de gener de 1988, de la Conselleria d'Economia i Hisenda, per la qual es dicten normes sobre modificacions pressupostàries per a les entitats gestores de la Seguretat Social traspassades a la Generalitat Valenciana.  
Els Reials Decrets 264/1985, de 23 de gener i 1612/1987, de 27 de novembre, traspassaven respectivament les funcions i serveis de l?Institut Nacional de Serveis Socials (INSERSO) i de l?Institut Nacional de la Salud (INSALUD). En els apartats corresponents al règim financer i pressupostari s'assenyalen les competències de la Generalitat Valenciana per a executar les modificacions pressupostàries que calguen i també per a establir les bases o directrius d'aquesta gestió.  
D'acord amb la Llei de la Generalitat Valenciana 4/1984 d'Hisenda Pública i amb el Decret del Consell 105/1987, de 7 de setembre, correspon a la Direcció General de Règim Econòmic de la Seguretat Social, entre altres, la funció de rebre, informar i tramitar els acords sobre modificacions pressupostàries proposades per les entitats gestores de la Seguretat Social traspassades, i aquelles que es realitzen d'ofici.  
En aquest sentit s'ha considerat oportuna la publicació d'aquesta Ordre. Pretenent assegurar que les modificacions de crèdit i la seua tramitació siguen un instrument òptim per aconseguir una gestió més eficaç i garantir, paral·lelament, la submissió necessària a la política pressupostària aprovada per les Corts Valencianes en cada Legislatura.  
Per tot això i fent ús de la facultats que em confereix l'article 35 de la Llei 5/1983, de 30 de desembre, del Govern Valencià  
ORDENE:  
Article primer  
La comptabilitat pressupostària del Servei Valencià de Salut i la de la Direcció General de Serveis Socials de la Conselleria de Treball i Seguretat Social per a la gestió de competències transferides pels Reials Decrets 1612/87 i 264/85, es subjectarà al Pla General de Comptabilitat Pública.  
Article segon  
Les modificacions pressupostàries corresponents es tramitaran d'acord amb les normes establertes en aquesta.  
Article tercer  
1. Amb caràcter general, els expedients de modificació de crèdit s'iniciaran en les unitats que tinguen al seu càrrec la gestió dels pressuposts o siguen responsables dels programes corresponents, i s'hauran de tramitar amb anterioritat al dia 31 d'octubre de cada exercici.  
2. Si fent ús de les seues atribucions la Conselleria d'Economia i Hisenda inicia una modificació en els crèdits del Servei Valencià de Salut o de la Direcció General de Serveis Socials, els comunicarà aquesta iniciació i el número d'expedient assignat i demanarà un informe de l?oficina pressupostària corresponent, abans d'elevar aquest al Consell.  
3. Les propostes de modificació la facultat de resolució de les quals excedesca de les competències atribuïdes al Conseller de Sanitat i Consum i al Conseller de Treball i Seguretat Social, seran trameses per aquests a la Direcció General de Règim Econòmic de la Seguretat Social, la qual sotmetrà l?expedient al Conseller d'Economia i Hisenda per a la resolució o elevació posterior al Govern Valencià o Corts Valencianes, segons que corresponga, d'acord amb les facultats resolutòries respectives. L'acord que s'adopte serà comunitat a la unitat proposant.  
4. Tot expedient de modificació pressupostària es numerarà en la mateixa entitat gestora que l?expedeix i s'ha d'ajustar a l?expressió numèrica següent: -. ----/ -------- de manera que el primer dígit expressarà l?entitat gestora afectada (el número 2 el Servei Valencià de Salut i el número 3 la Direcció General de Serveis Socials) i els quatre següents ordenaran el número d'expedients tramitats per aquesta entitat, de manera que la Direcció General de Règim Econòmic de la Seguretat Social els rebrà amb numeració correlativa; després de la barra s'anotaran les dues últimes xifres de l?exercici econòmic afectat, i els quatre últims dígits, que completarà l?esmentada Direcció General del Regim Econòmic, indicaran el número que ocupa en el total d'expedients tramitats.  
Article quart  
La Direcció General de Règim Econòmic de la Seguretat Social sol·licitarà tots els informes, dades i documents que calguen a fi de resoldre els expedients i comunicarà a l'entitat corresponent aquells expedients en què no és procedent la resolució favorable.  
Article cinqué  
En el cas que l'aprovació de la modificació siga competència de la mateixa entitat proposant, es trametrà, en el termini de 48 hores, una còpia de l'acord resolutori favorable i tots els documents que han d'adjuntar-se a l'expedient, a la Direcció General de Règim Econòmic de la Seguretat Social perquè en prenga coneixement i als efectes corresponents.  
Article sisé  
1. Els expedients inclouran, en qualsevol cas i sense perjudici de la documentació específica que per a cada classe de modificació es requereix en els articles següents d'aquesta Ordre, memòria justificativa, informes i dictàmens tècnics i annexos a la memòria que s'hauran d'ajustar als models que figuren com annexos d'aquesta d'Ordre.  
2. La proposta constitueix l?expressió concreta i resumida de la classe de modificació a què es refereix l?expedient, i haurà d'indicar el grup de programes, programes, serveis funcionals i conceptes o subconceptes econòmics del pressupost a què afecta i causes que la motiven.  
3. La memòria constitueix el document base de l?expedient i haurà de justificar la necessitat de la modificació proposada. Contindrà els punts següents:  
a) Menció de normes legals, acords o disposicions en què es base i també els preceptes de la Llei anual de Pressuposts o de qualsevol altra norma que empare la modificació.  
b) Un estudi econòmic que quantifique separadament els crèdits necessaris per a tots i cadascun dels grups de programes, els programes, els serveis i les aplicacions econòmiques a què efecte la modificació, així mateix estendrà la justificació a la repercussió que sobre els objectius i indicadors tinga la modificació que es proposa.  
Quan els crèdits a modificar afecten despeses de personal, la justificació de l?import es realitzarà utilitzant el mateix model d'annex i amb igual detall que l?exigit en formular l'avantprojecte de pressupost de l?exercici a què corresponga la modificació, assenyalarà l?efectivitat de la meritació de les noves remuneracions o quotes de la Seguretat Social que determinen l?expedient.  
c) Causes que determinen la insuficiència del crèdit en les aplicacions pressupostàries a incrementar i recursos prevists per a emparar-ne el finançament, assenyalant-hi en primer terme les possibilitats de cobertura a càrrec dels romanents de crèdit d'altres aplicacions pressupostàries. Aquesta última exigència no serà aplicable quan l?increment dels crèdits vinga imposat per un excés en la realització dels recursos pressupostats afectats que els serveixen de cobertura.  
d) La incidència que la modificació proposada puga tenir, si escau, en els pressuposts d'exercicis futurs.  
Article seté  
A l?expedient s'incorporaran els informes següents:  
1. El de la Intervenció de l?òrgan proposant. Aquest informe haurà d'al·ludir a:  
a) Els romanents de crèdit el dia de la data de les aplicacions pressupostàries a incrementar i també els relatius a les aplicacions finançadores quan aquestes s'integren en el pressupost de l?entitat que formula la proposta.  
b) L'adequació de l?expedient a la normativa en vigor, fent especial referència al compliment dels requisits exigits per a la tramitació i al reglamentari plantejament comptable i financer de la modificació.  
c) En cas de transferència de crèdit, en l?expedient que es formule amb aquesta finalitat es farà constar, necessàriament, que la reducció experimentada en les aplicacions finançadores no afectarà la cobertura de les obligacions que aquestes han de suportar fins al final de l?exercici. Aquest aspecte es recollirà en el detall d'estat que, d'acord amb el model que figura com annex d'aquesta Ordre, subscriurà l?Interventor.  
d) En els expedients d'incorporacions de crèdit l'informe haurà de pronunciar-se, si escau, sobre el caràcter finalista dels recursos que el financen i també sobre l'adequada adscripció d'aquests per aconseguir aquesta finalitat, entre les aplicacions pressupostàries del pressupost de despeses que figuren com a receptores del crèdit.  
2. El de la unitat que tinga al seu càrrec la confecció de l'avantprojecte i el seguiment del pressupost aprovat, quan no siga ella mateixa la que formule la sol·licitud i el de la unitat responsable del programa.  
3. Els informes i dictàmens facultatius que en cada cas es jutgen oportuns per a l'adequada avaluació dels aspectes tècnics o jurídics que incidesquen en l?expedient.  
4. Com annex de la memòria s'inclouran, si escau, els que resulten de compliment obligat en aplicació d'aquesta Ordre i aquells altres documents que justifiquen la necessitat de la modificació.  
Article vuité  
1. Quan s'haja de fer alguna despesa pressupostària que no puga demorar-se fins a l?exercici següent, no hi haja crèdit o en siga insuficient i no ampliable el consignat, i no puga finançar-se mitjançant transferències de crèdit d'altres aplicacions pressupostàries del pressupost del Servei Valencià de Salut i de la Direcció General de Serveis Socials, per a l'autorització de la corresponent modificació de crèdit es trametrà a la Direcció General de Règim Econòmic de la Seguretat Social, proposta raonada de crèdit extraordinari o suplement de crèdit, respectivament, als efectes corresponents.  
2. Els expedients hauran de contenir els documents i requisits exigits en els articles sis i set d'aquesta Ordre.  
Article nové  
a) Quan algun crèdit qualificat d'ampliable en la Llei de Pressuposts Generals de l?Estat vigent resulte insuficient per atendre'n les obligacions imputables, l'ampliació podrà ser autoritzada pel Conseller d'Economia i Hisenda, amb l?informe favorable de la Direcció General de Règim Econòmic de la Seguretat Social i de la Intervenció General, i per al finançament en disposarà dels romanents de pressupost d'altres aplicacions pressupostàries en quantia suficient.  
b) En aquest cas el procediment s'ajustarà en tot al que estableixen els articles sis i set d'aquesta Ordre  
Article deu  
1. El Conseller de Sanitat i Consum i el Conseller de Treball i Seguretat Social podran autoritzar transferències de crèdit entre aplicacions pressupostàries incloses en el mateix grup de programes i capítol, sempre que no afecten conceptes que emparen incentius al rendiment (productivitat, gratificacions, hores extraordinàries, guàrdies mèdiques, plus de nocturnitat), o prestacions i despeses de caràcter social en favor del seu personal, exceptuant-ne igualment el Servei 24 (Assistència Sanitaris amb mitjans aliens).  
2. Les transferències no recollides en els números anteriors o sobre les quals hi haja discrepància entre la proposta de les entitats gestores i l?informe de la Intervenció, s'elevaran a la Direcció General de Règim Econòmic de la Seguretat Social per al tràmit corresponent.  
Article onze  
1. El Conseller de Sanitat i Consum i el Conseller de Treball i Seguretat Social podran autoritzar la generació de crèdit en els conceptes dels pressuposts respectius en què pertoque, com a conseqüència de la recaptació efectiva d'ingressos derivats de les operacions següents:  
a) De la recaptació efectiva d?aquells descomptes que han de destinar-se exclusivament a la cobertura de programes d'investigació sanitària, finançables amb aquests descomptes.  
b) Majors ingressos sobre la xifra pressupostada per serveis dispensats al sector privat per les entitats gestores, sense que en cap cas, aquests ingressos servesquen de cobertura per a incrementar remuneracions de personal de l?entitat respectiva.  
c) Del reintegrament de pagaments realitzats indegudament amb càrrec a crèdits pressupostaris del mateix exercici, independentment de les operacions de rectificació o comprensió de prestacions econòmiques regulades en el Capítol II.  
2. Així mateix, a proposta del Conseller de Sanitat i Consum i del Conseller de Treball i Seguretat Social, a través de la Direcció General de Règim Econòmic de la Seguretat Social, la Conselleria d'Economia i Hisenda podrà aprovar expedients de generació de crèdits diferents als esmentats en el punt anterior.  
3. Els expedients que es formulen per a la generació de crèdits hauran de justificar, mitjançant certificació de la Intervenció General, la recaptació efectiva de l?ingrés que l?empara. L'import de la generació estarà limitat, com a màxim, a l?excés que aquesta recaptació represente sobre la previsió inicial figurada en el pressupost de recursos i aplicacions, si n'hi ha, incrementada per generacions anteriors autoritzades, si escau.  
Article dotze  
1. Podran ser objecte d'incorporació al pressupost de l?exercici següent aquells crèdits que emparen compromisos de despeses contrets en ferm i que, per causes justificades, no s'han pogut realitzar durant l?exercici d'on procedeix la seua consignació.  
2. Amb aquesta finalitat, el Conseller de Sanitat i Consum i el Conseller de Treball i Seguretat Social elevaran al Conseller d'Economia i Hisenda, a través de la Direcció General de Règim Econòmic de la Seguretat Social, la proposata d'incorporació, classificada per grups de programes, programes, serveis, conceptes o subconceptes, i si escau projectes, en les quals es detallen els crèdits a incorporar.  
3. Els romanents incorporats segons allò previst en els números anteriors, únicament podran ser utilitzats dins de l?exercici pressupostari en què se n'acorda la incorporació i per a les mateixes despeses que en motivaren, en cada cas, la concessió, l'autorització i el compromís.  
4. Els crèdits provinents d'operacions d'inversió, sobre els quals no pesen compromisos en ferm, sols podran ser objecte d'incorporació en la mesura que ho permeten les disponibilitats financeres.  
Article tretze  
1. Les competències que es concedeixen en els números anteriors al Conseller de Sanitat i Consum i al Conseller de Treball i Seguretat Social per autoritzar transferències de crèdit, podran ser delegades per aquests en la persona en què corresponga reglamentàriament, per tai d'obtenir una major agilitat i eficàcia en la gestió dels pressuposts respectius.  
2. Aquesta delegació haurà de ser expressa i comunicada en el termini màxim de 48 hores a la Direcció General de Règim Econòmic de la Seguretat Social.  
3. Les persones que en virtut de la delegació esmentada en els paràgrafs anteriors autoritzen transferències, ajustaran la documentació, tramitació i resolució dels expedients a les limitacions i requisits establerts amb caràcter general en aquesta Ordre per a l?esmentada modalitat de modificacions, i donaran compte immediat dels acords adoptats al Conseller de Sanitat i Consum o al Conseller de Treball i Seguretat Social de què depenguen, els quals en trametran una còpia a la Direcció General de Règim Econòmic de la Seguretat Social als efectes corresponents, en el termini màxim de 48 hores.  
4. Les propostes de modificacions de crèdit dels centres de despeses que no puguen autoritzar-se a l?empara de les competències delegades de què depenen, es trametran al Conseller de Sanitat i Consum o al Conseller de Treball i Seguretat Social, perquè resolguen el que pertoque o promoguen, si escau, la sol·licitud oportuna davant la Direcció General de Règim Econòmic de la Seguretat Social.  
Article catorze  
Les modificacions pressupostàries no seran executives fins al moment en què la Conselleria d'Economia i Hisenda realitze l'anotació comptable. Aquesta anotació s'haurà de comunicar a l'entitat interessada.  
Article quinze  
Els límits establerts en la Llei d'Hisenda Pública de la Generalitat Valenciana i en la Llei anual de Pressuposts de la Generalitat Valenciana, per a la modificació de crèdits s'aplicaran als Pressuposts del Servei Valencià de Salut i dels pertinents de la Direcció General de Serveis Socials, amb les especificacions contingudes en aquesta Ordre.  
DISPOSICIONS FINALS  
Primera  
La Direcció General de Règim Econòmic de la Seguretat Social queda facultada per a dictar les resolucions que calguen per a l'aplicació d'aquesta Ordre i també per a establir els models d'impresos que calguen per al seu compliment.  
Segona  
Les normes contingudes en aquesta Ordre s'aplicaran a la gestió del pressupost del sistema de la Seguretat Social a partir de la publicació en el Diari Oficial de la Generalitat Valenciana, i es podran establir d'una forma gradual els nous models per tal de no distorsionar el funcionament normal dels serveis i el seguiment de la comptabilitat pressupostària.  
València, 18 de gener de 1988.  
El Conseller d'Economia i Hisenda,  
ANTONI BIRLANGA CASANOVA  
Veure imatge


Còpia Permalink ELI